## Program Hrvatske garancijske agencije "Obrtni kapital"

### NN 85/2001 (2.10.2001.), Program Hrvatske garancijske agencije "Obrtni kapital"

# VLADA REPUBLIKE HRVATSKE

if !supportEmptyParas endif

1439

Na temelju članka 4.
stavka 4. Zakona o Hrvatskoj garancijskoj agenciji (»Narodne novine«, br.
29/94. i 106/95.), Vlada Republike Hrvatske je na sjednici održanoj 13. rujna
2001. godine, donijela

## PROGRAM

### HRVATSKE GARANCIJSKE AGENCIJE »OBRTNI KAPITAL«

1. SVRHA PROGRAMA

Svrha Programa je
potica­nje razvoja uspješnih privatnih poduzetnika – privatnih trgovačkih
društava i drugih pravnih osoba u privatnom vlasništvu, obrtnika koji
samostalno i trajno obav­ljaju gospodarsku djelatnost i drugih fizičkih osoba
koje ostvaruju dohodak od obav­lja­nja samostalnih djelatnosti – slobodnih
zanima­nja, sukladno važećim propisima, zadruga, (u da­lj­njem tekstu:
poduzetnici), dava­njem garancija za kredite za obrtni kapital.

Hrvatska garancijska
agencija (u da­lj­njem tekstu: HGA) u okviru ovog Programa daje garancije za
kredite koje su banke i druge pravne osobe (kreditori) odobrile poduzetnicima.

2. PRAVO NA
ZAHTJEV

Zahtjev imaju pravo
podnijeti poduzetnici:

1. koji imaju
sjedište, odnosno prebivalište u Republici Hrvatskoj,

2. koji su 100% u
privatnom vlasništvu, s time da najma­nje 76% društva mora biti u vlasništvu
fizičkih osoba,

3. čije sta­nje zad­nje
godiš­nje bilance nakon odbitka gubitka iskazanog u aktivi ne prelazi iznos
20.000.000 kuna,

4. čiji prihodi u pos­ljed­njoj
godiš­njoj bilanci ne prelaze iznos 40.000.000 kuna,

5. koji u pos­ljed­njih
dvanaest mjeseci imaju u prosjeku najviše do 250 uposlenih,

6. koji uspješno
posluju najma­nje dvije pos­ljed­nje godine, odnosno koji nisu iskazali gubitak
u poslova­nju u zad­njoj bilanci,

7. čiji koeficijent
zaduženosti ne prelazi 80%,

8. čije ukupne obveze
po kreditu u prvoj godini otplate ne prelaze 20% ukupnih prihoda iz pos­ljed­nje
godine.

Zahtjev podnosi osoba
koja je ovlaštena za zastupa­nje.

3. VRSTE PROGRAMA
ZA KOJE SE MOŽE DOBITI GARANCIJA

Garancija se može
odobriti isk­ljučivo za kredite koje su odobrili kreditori.

Namjena kredita je
kreditira­nje obrtnih sredstava na teme­lju odgovarajuće pravdajuće
dokumentacije.

Pravo za dobiva­nje
garancije nemaju krediti usmjereni u:

• kup­nju udjela u
trgovačkim društvima,

• ugostite­ljske
djelatnosti koje pružaju isk­ljučivo ili pretežno usluge toče­nja alkoholnih
pića

• sredstva javnog
priopćava­nja.

U ovom Programu
poseban prioritet imaju projekti koji osiguravaju višu razinu zapoš­ljavanja i
poveća­nje izvoza.

4. OPĆI UVJETI ZA
DOBIVANJE GARANCIJE

HGA u sklopu ovoga
programa može dati garanciju za kredite u visini od 100% dokumentiranih
nenaplaćenih potraživa­nja po glavnici kredita i redovnoj kamati.

Nadzorni odbor HGA
određuje u skladu s uvjetima na tržištu kapitala najvišu kamatnu stopu za
kredite za koje se može dati garancija HGA.

Rok garancije ovisi o
traja­nju otplate kredita, minimalno na rok od 3 godine, pri čemu se vrijeme
počeka otplate uk­ljučuje u navedene rokove.

Troškovi obrade
zahtjeva za dava­nje garancije u HGA iznose 0,35% od iznosa glavnice kredita i
plaćaju se prilikom podnoše­nja zahtjeva.

Visina naknade za
dane garancije iznosi 0,60% od iznosa glavnice kredita, naplaćuje se
jednokratno, prije dava­nja garancije, a mije­nja se  u skladu s godiš­njim planom aktivnosti HGA.

5. ZAHTJEV ZA
DOBIVANJE GARANCIJE

Zahtjev za dobiva­nje
garancije HGA predaje se na posebnom obrascu koji se može dobiti kod kreditora.
Obrazac mora biti u cijelosti i točno ispu­njen i ovjeren od strane poduzetnika
i kreditora, i dostav­ljen HGA isk­ljučivo putem kreditora.

Zahtjevu treba priložiti po jedan primjerak (presliku)
s­lje­dećih dokumenata:

A) Potvrde o pravnom statusu:

• za obrtnike: preslika rješe­nja o osnivanju obrta s
upisanom djelatnosti odnosno izdvojenih pogona/obrtnica, preslika potpisnog
kartona u ZAP-u ili matični karton potpisa u banci za sve žiroračune

• za trgovačka društva i trgovce pojedince: rješe­nje
o upisu u sudski re­gistar i sve naknadne izmjene u re­gistraciji, obavijest o
razvrstava­nju po granama djelatnosti Državnog zavoda za statistiku, obrazac
prijave potpisa. Kod više osnivača obvezno je dostaviti Ugovor o osniva­nju.
Preslika svih potpisnih kartona kod ZAP-a za sve žiroračune

• za ostale oblike
poduzetništva: dokumentacija koja je zakonom propisana za obav­lja­nje određene
poduzetničke djelatnosti.

B) Životopis
poduzetnika i nosite­lja projekta.

C) Predoče­nje
bilance, računa dobitka i gubitka i bruto bilance za najma­nje dvije godine i
tekuću godinu u kojoj se traži garancija.

Za obrtnike – porezna
prijava s rekapitulacijom ostvarenih prihoda i izdataka i popisom dugotrajne
imovine obrta.

Za ostale
poduzetnike: dokumentacija o poslova­nju koja je propisana.

D) Bon-1 i Bon-2, ne stariji od 30 dana od dana podnoše­nja zahtjeva za
garanciju.

E) Razvojni program
koji sadrži:

• izračun potrebnog
obrtnog kapitala

• ocjenu  tržišno-ekonomske opravdanosti iz koje je
vid­ljivo buduće uspješno poslova­nje poduzetnika.

F) Odluku o odobre­nju
kredita i Miš­lje­nje kreditora o procjeni podnesenog kreditnog zahtjeva,
Izvješće o podnesenom kreditnom zahtjevu i obrazlože­nje k­ljučnih čimbenika
koji su bili teme­lj prijedloga odluke za odobrava­nje kredita.

G) Specifikaciju
ulaga­nja.

H) Izvadak iz zem­ljišnih
k­njiga za nekretnine koje se namjeravaju založiti (ne stariji od 30 dana od
dana podnoše­nja zahtjeva za garanciju); procjenu vrijednosti nekretnina od
ovlaštenog sud­skog vještaka s fotografijom objekta; procjenu vrijednosti
pokretnina od strane ovlaštenog sudskog vještaka.

U slučajevima kad se
zahtjev za dobiva­nje garancije odbija, HGA je dužna pismeno obrazložiti razlog
odbija­nja, te o tome obavijestiti kreditora i poduzetnika.

Ne postoji pravna
osnova prema kojoj bi se nekome morala odobriti garancija.

6. INSTRUMENTI
OSIGURANJA POVRATA KREDITA

Instrumente osigura­nja
povrata kredita poduzetnici upisuju u korist HGA, te HGA i vrši naplatu iz
dobivenih instrumenata osigura­nja povrata.

Za osigura­nje
urednog izvrše­nja obveza po kreditu HGA će prihvaćati sljedeće osigura­nje od
strane poduzetnika:

– zasniva­nje založnog prava ili fiducijarni prijenos
vlasništva na nekretnine odnosno pokretnine u odnosu 1:1, uz procjenu
nekretnine odnosno pokretnine od ovlaštenog procjenite­lja

– osigura­nje nekretnina odnosno pokretnina od rizika
prema zahtjevu HGA kod prvorazrednog osiguravajuće­g društva, prihvat­ljivog
HGA, te vinkulacija police osigura­nja u korist HGA

– ostale instrumente osigura­nja na zahtjev HGA
(jamci, sudužnici, zadužnice, bianco mjenice)

– kod kredita u iznosima ma­njim od 100.000 kuna,
založno pravo na nekretninama odnosno pokretninama mogu zamijeniti najma­nje 2
(dva) kreditno sposobna jamca fizičke osobe ili pravna osoba s provjerenim
bonitetom.

HGA može u posebno obrazloženim slučajevima odustati
od traže­nja hipoteke na nekretnine i ostalih uvjeta i instrumenata osigura­nja
i prihvatiti druge zamjenske instrumente osigura­nja.

U slučaju kada poduzetnik nudi instrumente osigura­nja
u omjeru većem od 1:4, HGA može odobriti garanciju i u slučaju povećanog rizika
povrata kredita, a što će se re­gulirati internim aktima HGA.

7. NAČIN KORIŠTENJA
KREDITA

Sredstva za koje je
odobren kredit moraju se izravno doz­načiti dobav­ljačima u skladu s
predračunima i fakturama za robu i usluge iz kreditnog zahtjeva. Gotovinska
isplata kredita moguća je najviše u iznosu od 10% od ukupno odobrenog iznosa
kredita. Veća gotovinska isplata moguća je uz prethodni pismeni pristanak HGA u
izuzetnin slučajevima.

Odnosi HGA s
poduzetnikom i kreditorom definiraju se zajed­ničkim Ugovorom, kojim se re­guliraju
međusobna prava i obveze u postupku dava­nja, korište­nja i isplate po
garanciji, opse­g garantira­nja HGA i postupak naplate po instrumentima osigura­nja
povrata kredita.

8. KONTROLA

Kreditor je obvezan
kontrolirati namjensko troše­nje kredita i o svim bitnim sazna­njima
izvijestiti HGA u roku od 15 dana od sazna­nja. U slučaju nenamjenskog korište­nja
kredita HGA ima pravo opozvati garanciju.

HGA ima pravo uvida u
svu dokumentaciju kreditora, koja se odnosi na kredit, kao i uvid u poslovnu
dokumentaciju poduzetnika u ­njihovim poslovnim prostorijama. Poduzetnik je
obvezan dostav­ljati godiš­nja financijska izvješća, nakon ­njihove izrade
prema zakonskim rokovima, za cjelokupno vrijeme traja­nja garancije. Poduzetnik
je također obvezan o važnim izvanrednim događajima koji utječu na ­nje­govo
poslova­nje odmah obavijestiti HGA.

Provedbene akte i
tumače­nje pojedinih točaka ovog Programa daje HGA.

9. ZAVRŠNE ODREDBE

Ovaj Program objav­ljuje
se u »Narodnim novinama«.

Klasa: 450-02/01-02/04
Urbroj: 5030120-01-7
Zagreb, 13. rujna 2001.

Potpredsjednik,
zamjenik predsjednika
**dr. sc. Goran Granić**, v. r.

Ostalo, NN 85/2001-1439